wickkiey/tamil-wikipedia-chunked huggingface dataset:
# அகமத் புகாரி

## மோடி மீது நிலை

2014 ஆம் ஆண்டு, *டைம்ஸ் ஆப் இந்தியாவுக்கு* அளித்த பேட்டியில், அகமத் புகாரி பின்வருமாறு கூறினார், “மோடி 125 கோடி இந்தியர்களின் பிரதமராக உள்ளார். ஆனால் அவர் முஸ்லிம்களிடம் உரையாற்றுவதை மட்டும் வசதியாகவும், வேண்டுமென்றே தவிர்க்கிறார். எங்களை அவருக்கு பிடிக்கவில்லை என்று காட்டியுள்ளார். அவர் தன்னை ஒரு சமூகத்தை சேர்ந்தவர்களிடம் இருந்து தூரமாக இருப்பதை பேணி பாதுகாத்து வருகிறார். எனவே, நானும் எனது தூரத்தைத் தக்க வைத்துக் கொள்ளத் தேர்ந்தெடுத்தேன்." இந்த வழக்கில் புகாரிக்கு எதிரான வாரண்டுகள் டெல்லி நீதிமன்றத்தால் மீண்டும் மீண்டும் பிறப்பிக்கப்பட்டுள்ளன. ஆனால் புகாரியை கைது செய்தால் சமூகத்தில் பதற்றம் உண்டாகும் என்பதற்காக டெல்லி காவல்துறையினர் இவரை கைது செய்ய முடியவில்லை.
# குயின்

**குயின்** என்பது 2019 இந்திய வரலாற்று நாடக வலை தொலைக்காட்சித் தொடர். மறைந்த தமிழக முதல்வர் ஜெயலலிதாவின் வாழ்க்கையை அடிப்படையாகக் கொண்ட அனிதா சிவகுமாரன் எழுதிய நாவலை இது அடிப்படையாகக் கொண்டது. இந்தத் தொடரை கௌதம் மேனன் மற்றும் பிரசாத் முருகேசன் ஆகியோர் இயக்கியுள்ளனர். இதில் ரம்யா கிருஷ்ணன் நடித்துள்ளனர். 2020ல் இந்தத் தொடர் ஜீ தமிழில் ஒளிபரப்பானது.
# குயின்

## கதை

இந்த முதல் பருவத்தில் சக்தி ஷேஷாத்ரியின் வாழ்க்கை மற்றும் பரிணாமத்தை சித்தரிக்கும் பதினொரு அத்தியாயங்கள் உள்ளன. இது அவரது குழந்தை பருவ நாட்களிலிருந்தும், சினிமா துறையில் அவர் நுழைந்ததன் பின்னணியில் இருந்தும், சினிமாவில் அவர் எல்லாவற்றையும் கற்றுக்கொண்ட விதம், சக்தி மற்றும் ஜி.எம்.ஆர் இடையேயான உறவு மற்றும் இறுதியாக அவரது அரசியல் நுழைவு ஆகியவற்றிலிருந்து தொடங்குகிறது.
# குயின்

## நடிகர்கள்

- ரம்யா கிருஷ்ணன் - சக்தி சேஷாத்ரி (ஜெ.ஜெயலலிதா)
- அனிகா சுரேந்திரன் - மாணவி சக்தி சேஷாத்ரி (ஜெ.ஜெயலலிதா)
- அஞ்சனா ஜெயபிரகாஷ் - இளம் சக்தி சேஷாத்ரி (ஜெ.ஜெயலலிதா)
- இந்திரஜித் சுகுமாரன் - ஜி.எம்.ரவிச்சந்திரன் (ஜி.எம்.ஆர்) (எம்.ஜி.ராமச்சந்திரன்)
- வம்சி கிருஷ்ணா - சைதன்யா ரெட்டியாக (சோபன் பாபு)
- துளசி - ரங்கநாயக்கியாக, சக்தி சேசாத்ரியின் தாயார் (சந்தியா)
- சோனியா அகர்வால் - இளம் ரங்கநாயக்கியாக, சக்தி ஷேஷாத்ரியின் தாயார் (சந்தியா)
- வனிதா கிருஷ்ணசந்திரன் - ஜனனி ரவிச்சந்திரன் (வி. என். ஜானகி இராமச்சந்திரன்)
- கௌதம் மேனன் - ஸ்ரீதராக
- விஜி சந்திரசேகர் -சூர்யகலா(வி.கே.சசிகலா)
- ஜி.மாரிமுத்து - தனராஜன் (ம. நடராசன்)
# குயின்

## வெளியீடு

இந்திய ஆன்லைன் OTT இயங்குதளம், MX பிளேயர் இந்திய நடிகையும்,அரசியல்வாதியுமான ஜெயலலிதாவின் வாழ்க்கையைப் பற்றி ஒரு வலைத் தொலைக்காட்சித் தொடரை உருவாக்கும் திட்டங்களை அறிவித்து , அந்த கதாபாத்திரத்திற்கு சக்தி ஷேஷாத்ரி என்று பெயரிட்டு, ஆகஸ்ட் 2018 இல் இந்த திட்டத்தை இயக்குவதற்கு இயக்குநர் கௌதம் மேனன் மேனனுடன் கையெழுத்திட்டார்.  
ஒரு அரசியல் பேரணியில் ரம்யா கிருஷ்ணனின் கதாபாத்திரம் பணியாளர்களை உரையாற்றும் ஒரு முதல் பார்வை சுவரொட்டி 2019 செப்டம்பர் தொடக்கத்தில் வெளியிடப்பட்டது. சுவரொட்டி வெளியானதைத் தொடர்ந்து, அரசியல்வாதியின் தனிப்பட்ட வாழ்க்கையைக் காட்டியதற்காக தயாரிப்பாளர்களுக்கு எதிராக அவதூறு வழக்குத் தாக்கல் செய்வதாக ஜெயலலிதாவின் மருமகன் தீபக் ஜெயக்குமார் அச்சுறுத்தினார்.
# ஷாஹி இமாம்

**ஷாஹி இமாம்** என்பவர் டெல்லியின் ஜமா மஸ்ஜித்தின் இமாம் (தொழுகை நடத்துபவர்) ஆவார்.
# ஷாஹி இமாம்

## வரலாறு

1656 இல் முகலாயப் பேரரசர் ஷாஜகான் டெல்லி ஜாமா பள்ளியின் முதல் இமாமாக அப்துல் கஃபூர் ஷா புகாரியை நியமித்தார். இவர்உஸ்பெகிஸ்தானின் புகாராவின் ஷாவிலிருந்து வந்தவர்.
# ஷாஹி இமாம்

## ஜமா மஸ்ஜித்தின் இமாம்கள்

ஜாமா மஸ்ஜித்தின் ஷாஹி இமாம்கள் பின்வருமாறு:  
1. அப்துல் கஃபூர் ஷா புகாரி (1656 ஆம் ஆண்டு ஜூலை 23 முதல்)
1. அப்துல் ஷகூர் ஷா புகாரி
1. அப்துல் ரஹீம் ஷா புகாரி
1. அப்துல் கஃபூர் ஷா புகாரி தானி
1. அப்துல் ரஹ்மான் ஷா புகாரி
1. அப்துல் கரீம் ஷா புகாரி
1. மிர் ஜீவன் ஷா புகாரி
1. மிர் அகமது அலி ஷா புகாரி ( 1892 ஆம் ஆண்டு அக்டோபர் 16 வரை)
1. முகமது ஷா புகாரி (1892 ஆம் ஆண்டு அக்டோபர் 16 முதல்)
1. அகமது புகாரி (1942 ஆம் ஆண்டு பிப்ரவரி 20 வரை)
1. ஹமீத் புகாரி (1942 ஆம் ஆண்டு பிப்ரவரி 20 - 1973 ஆம் ஆண்டு ஜூலை 8 வரை)
1. அப்துல்லா புகாரி (1973 ஆம் ஆண்டு ஜூலை 8 - 2000 ஆம் ஆண்டு அக்டோபர் 14 வரை)
1. அகமது புகாரி I (2000 ஆம் ஆண்டு அக்டோபர் 14 - தற்போது)
# மொரோனா ஆறு

**மொரோனா** நதி மாரனோன் நதியின் துணை ஆறு ஆகும். இந்த நதி பாஸ்டாசா நதிக்கு மேற்குப் புறத்தில் மிக அருகாமையில் இணையாகப் பாய்கிறது. போங்கோ டீ மான்செரிச்சை அடைவதற்கு முன்னதாக அமேசானின் வடக்குப் புறத்தில் இதன் இறுதி நீரோட்டமானது இணைகிறது.  
இது ஈக்வடார் ஆண்டிஸின் சரிவுகளில் இருந்து சங்கேயின் பிரம்மாண்டமான எரிமலையின் தெற்கே இறங்கும் ஏராளமான நீர்-பிடிப்புகளிலிருந்து உருவாகிறது; ஆனால், அது விரைவில் சமவெளிப் பகுதியை அடைகிறது, அது அதன் குசுலிமா கிளையைப் பெறும் இடத்திலிருந்து தொடங்குகிறது. மோரோனா அதன் தோற்றுவாயிலிருந்து சுமார் 300 மைல் தூரத்திற்கு சிறிய கைப்படகு செல்லக்கூடியதாகவம், ஆனால் அது மிகவும் ஆபத்தானதாகவும் உள்ளது. இதன் பாதை கரடு முரடானதாகவும், பல மேலேற்றங்களையும், திடீர் இறக்கங்களையும் கொண்டவையாக இருக்கின்றது. இந்த துணை நதியின் பாதையானது பல புதிய நிலப்பகுதிகளின் கண்டுபிடிப்பிற்கு வாய்ப்புள்ளதாகவும் அமைந்துள்ளது. ஈக்வார் மற்றம் அமேசான் நதிக்கு இடைப்பட்ட ஆண்டியன் மேட்டுநிலத்தில் வணிக வழிப்பாதையாக மாற்றப்படக்கூடிய நம்பிக்கையையும் கொண்டுள்ளது.
# சாபான் புகாரி

**செய்யத் சாபான் புகாரி** டெல்லியின் ஜாமா மஸ்ஜித்தின் துணை ஷாஹி இமாம் ஆவார்.  
புகாரி 1985 ஆம் ஆண்டு மார்ச் 11, அன்று இந்தியாவின் டெல்லியில் பிறந்தார். இவர் இஸ்லாமிய இறையியலாளர்களின் குடும்பத்தைச் சேர்ந்தவர், இவரது குடும்பத்தை சேர்ந்தவர்கள் தான் கடந்த 13 தலைமுறைகளாக இந்தியாவின் டெல்லி, பெரிய பள்ளிவாசல் “ ஜாமா மஸ்ஜித் ” க்கு தலைமை தாங்கி வருகின்றனர். ஜாமா மஸ்ஜித் 1656 ஆம் ஆண்டில் கட்டப்பட்டது. தாஜ்மஹாலை கட்டிய முகலாய பேரரசர் ஷாஜகான் தான் இந்த பள்ளிவாசலை கட்டினார். பேரரசர் ஷாஜகான் **சையத் ஷாபன் புகாரியின்** தாத்தாவான சையத் அப்துல் கபூர் ஷா புகாரியை ஜாமா மஸ்ஜித் முதல் இமாமாக நியமித்தார். அந்த குடும்பத்தை சேர்ந்தவர்கள் தான் ஜாமா மஸ்ஜித்<nowiki/>க்கு இமாமாக நியமிக்கப்பட வேண்டும் என்று தீர்ப்பளித்தார்.  
இந்த பாரம்பரியத்தை பின்பற்றும் வகையில் தான், 2014 ஆம் ஆண்டில், இந்தியாவின் டெல்லி, ஜாமா மஸ்ஜித்தின் துணை (*நைப்* ) ஷாஹி இமாமாக **செய்யத் சாபான் புகாரி**, இவரது தந்தை, 13வது ஷாஹி இமாம், மௌலானா சையத் அகமது புகாரி அவர்களால் நியமிக்கப்பட்டார்.
# பிரவிந்த் ஜக்நாத்

**பிரவீந்த்குமார் ஜக்னாத்** (Pravind Kumar Jugnauth) (பிறப்பு: 1961 திசம்பர் 25) இவர் ஓர் மொரிசிய அரசியல்வாதி ஆவார். இவர் மொரிசியசின் பிரதமராக இருக்கிறார். ஏப்ரல் 2003 முதல் இவர் போர்க்குணமிக்க சோசலிச இயக்கம் கட்சியின் தலைவராக இருந்தார். இவர் பல அமைச்சங்களில் பதவி வகித்துள்ளார். மேலும் எதிர்க்கட்சித் தலைவராகவும் இருந்தார்.
# பிரவிந்த் ஜக்நாத்

## ஆரம்பகால வாழ்க்கை

மொரிசியசின் வகோஸ்-பீனிக்ஸ் நகரின் புறநகர்ப் பகுதியான லா கேவர்னில் 1961 திசம்பர் 25 அன்று பிறந்த இவர், அகிர் (யாதவர்) சாதியைச் சேர்ந்த ஒரு இந்துக் குடும்பத்தில், ஒரு வழக்கறிஞரான அனெரூட் ஜக்நாத்துக்கும், பள்ளி ஆசிரியரான சரோஜினி பல்லா என்பவருக்கும் பிறந்தார். இவருக்கு சாலினி ஜக்நாத்-மல்கோத்ரா என்ற மூத்த சகோதரி உள்ளார்.  
ஆரிய வேத இந்து ஆரம்பப் பள்ளிக்குப் பிறகு, பேரரசின் கல்லூரி க்யூரிபிப்பில் படித்தார். பின்னர் இவர் பக்கிங்காம் பல்கலைக்கழகத்தில் சட்டம் பயின்றார். இதற்காக லிங்கனின் விடுதியில் சேர்ந்து ஒரு வழக்கறினரானார். பின்னர் இவர் பிரான்சில் உள்ள ஐக்ஸ்-மார்சேய் பல்கலைக்கழகத்தில் சேர்ந்தார். அங்கு இவர் *"டிப்ளமோ என் டிராய்ட் சிவில்"* பட்டம் பெற்றார் *.*
# பிரவிந்த் ஜக்நாத்

## குடும்ப வாழ்க்கை

இவர் 1992 இல் கோபிதா ராம்தானே என்பவரை மணந்தார், சோனிகா, சோனாலி , சாரா என்ற மூன்று மகள்கள் இவருக்கு இருந்தனர்.
# தயோபாசுபாரிக் அமிலம்

**தயோபாசுபாரிக் அமிலம்** (*Thiophosphoric acid*) H<sub>3</sub>PO<sub>3</sub>S என்ற மூலக்கூறு வாய்ப்பாட்டால் விவரிக்கப்படும் ஒரு வேதிச் சேர்மமாகும். பாசுபாரிக் அமிலத்திலிருந்து இதைத் தயாரிக்க முடியாது என்றாலும் கட்டமைப்பு ரீதியாக இது பாசுபாரிக் அமிலத்திலிருந்து கந்தக அணு மட்டும் அதிகமாகக் கொண்ட ஒரு வழிப்பெறுதி அமிலமாகும். தயோபாசுபாரிக் அமிலம் ஒரு நிறமற்ற சேர்மமாகும். தூய்மையான வடிவத்தில் அரிதாகவே தனிமைப்படுத்தப்படும் இச்சேர்மம் ஒரு கரைசலாக காணப்படுகிறது. இதன் கட்டமைப்பு எதுவும் அறியப்படவில்லை என்றாலும் SP(OH)3 மற்றும் OP(OH)2SH என்ற இரண்டு இயங்கு சமநிலை மாற்றியங்கள் இருப்பதற்கான வாய்ப்பு இருக்கிறது.
# தயோபாசுபாரிக் அமிலம்

## தயாரிப்பு

பாசுபரசு பெண்டாசல்பைடை கார நீராற்பகுப்பு வினைக்கு உட்படுத்தி இருதயோபாசுபேட்டு தயாரிக்கும் பலபடிநிலை செயல்முறையின் மூலம் தயோபாசுபாரிக் அமிலம் தயாரிக்கப்படுகிறது. இருதயோபாசுபேட்டு அதனுடைய பேரியம் உப்பாக தனித்துப் பிரிக்கப்படுகிறது. :
:P<sub>2</sub>S<sub>5</sub> + 6 NaOH → 2 Na<sub>3</sub>PO<sub>2</sub>S<sub>2</sub> + H<sub>2</sub>S + 2 H<sub>2</sub>O
:2 Na<sub>3</sub>PO<sub>2</sub>S<sub>2</sub> + 3 BaCl<sub>2</sub> → 2 Ba<sub>3</sub>(PO<sub>2</sub>S<sub>2</sub>)<sub>2</sub> + 6 NaCl
உருவாகும் பேரியம் உப்பானது இரண்டாவது படிநிலையில் கந்தக அமிலத்துடன் சேர்க்கப்பட்டு சிதைவு வினைக்கு உட்பட்டுத்தப்படுகிறது. பேரியம் சல்பேட்டு இருதயோபாசுபாரிக் அமிலத்தை வெளியேற்றி வீழ்படிவாகத் தங்கிவிடுகிறது.
:Ba<sub>3</sub>(PO<sub>2</sub>S<sub>2</sub>)<sub>2</sub> + 3 H<sub>2</sub>SO<sub>4</sub> → BaSO<sub>4</sub> + 2 H<sub>3</sub>PO<sub>2</sub>S<sub>2</sub>
கட்டுப்படுத்தப்பட்ட நிபந்தனைகளில் இருதயோபாசுபாரிக் அமிலம் நீராற்பகுக்கப்பட்டு ஒற்றைத்தயோ வழிப்பெறுதியைக் கொடுக்கிறது.
H<sub>3</sub>PO<sub>2</sub>S<sub>2</sub> + H<sub>2</sub>O → H<sub>3</sub>PO<sub>3</sub>S + H<sub>2</sub>S
# கேசவானந்த பாரதி

மாநிலத்தின் வடகன்னட மாவட்டத்தில் உள்ள கும்டா பகுதிக்கு விஜயம் செய்தார்.]]  
**சுவாமி கேசவானந்த பாரதி** (**Shri Kesavananda Bharati**) (9 டிசம்பர் 1940 &ndash; 6 செப்டம்பர் 2020) இந்தியாவின் கேரளா மாநிலத்தின் காசர்கோடு மாவட்டத்தில் உள்ள எட்நீர் மடாதிபதியும், சமூக ஆர்வலரும் ஆவார்.  
எட்நீர் மடத்திற்கு சொந்தமான விளைநிலங்களை கேரளா அரசு கையகப்படுத்தியதற்கு எதிரான வழக்கில், அரசியல் அமைப்புச் சட்டம் வழங்கிய தனிமனித சொத்துரிமைக்கு எதிராக செயல்பட்ட கேரளா அரசுக்கு எதிராக இந்திய உச்ச நீதிமன்றத்தில் சுவாமி கேசவாநந்த பாரதி வழக்கு தொடர்ந்தார். இந்த வழக்கில் அரசியல் அமைப்புச் சட்டம் வழங்கிய அடிப்படை உரிமைகளுக்கு எதிராக இந்திய நாடாளுமன்றமோ அல்லது சட்டமன்றங்களோ தலையிட உரிமை இல்லை என வரலாற்று முக்கியமான தீர்ப்பு வழங்கியது.  
கேசவானந்த பாரதி சுவாமிகள் முதுமை நோய் காரணமாக மங்களூரு மருத்துவமனையில் தமது 79-வது வயதில் 6 செப்டம்பர் 2020 அன்று மறைந்தார்.
# கேசவானந்த பாரதி

## இதனையும் காண்க

- கேசவாநந்த பாரதி வழக்கு
- எட்நீர் மடம்
# இரௌப் பந்தன்

**அப்துல் ரௌப் பந்தன்** (Abdool Raouf Bundhun) (பிறப்பு:1937 சனவரி 14 ) இவர் மொரிசியசின் துணைத் தலைவராக 2002 முதல் 2007 வரை இருந்தார். மொரிசியசின் தேசிய சட்டமன்றத்தால் 2002 பிப்ரவரி 25 அன்று இவர் ஐந்து ஆண்டு காலத்திற்கு தேர்ந்தெடுக்கப்பட்டார். பதவியேற்பதற்கு முன்பு இவர் பிரான்சில்<nowiki/>மொரிசியசின் தூதராக இருந்தார். இவர் மொரிசியசின் தேசிய சட்டமன்ற உறுப்பினராக 1967 முதல் 1976 வரையிலும், 1995 முதல் 2000 வரையிலும் என இரண்டு முறை இருந்துள்ளார். 1969 முதல் 1975 வரை இவர் இளைஞர் மற்றும் விளையாட்டு அமைச்சராக இருந்தார். மேலும் 1969 ஆம் ஆண்டில் சிவசாகர் ராம்கூலம் என்பவரால் நாடாளுமன்ற செயலாளராக நியமிக்கப்பட்டார். 1976 இல் இவர் மொரிசியசின் எரிசக்தி அமைச்சரானார். இவர் அபிவிருத்தி பணிகள் கழகத்தின் தலைவராக உள்ளார்.
# இரௌப் பந்தன்

## குடும்பம்

ஊடகங்களில் உரையாற்றிய பந்தன் ]]
1866 ஆம் ஆண்டில் இவரது தாத்தா பந்தனும், பாட்டி ராஜ்பாசியாவும் இந்தியாவின் காசீப்பூர் மாவட்டம், நௌலி கிராமத்திலிருந்து மொரிசியசுக்கு வந்து குடியேறினர். மார்ச் 2018 இன் போது, இவர் தனது பெரிய தாத்தாவின் கிராமத்தைப் பார்க்க இந்தியா வந்தார்.
# இரௌப் பந்தன்

## தொழில்

முதலில் ஒரு பொது உதவி அதிகாரியாக அரசுப் பணியிலிருந்த இவர் அரசியலில் சேர பதவி விலகினார். பாரிஸ், இலண்டன், மொரிசுஅசில் கல்வியைப் பெற்றார். இவர் 1969 இல் போர்ட்-லூயிஸின் நகராட்சி உறுப்பினராகராகவும், குவாட்ரே-போர்ன்ஸ் நகரின் மேயராகவும் இருந்தார். 1971 முதல் 1976 வரை அதன் நிர்வாகக் குழுவின் உறுப்பினராக பிரெஞ்சு பேசும் நாடாளுமன்ற உறுப்பினர்களின் சட்டமன்றத்தில் பணியாற்றினார். 1975 ஆம் ஆண்டில் இந்தியாவின் பொதுநலவாய நாடுகளின் உறுப்பினர் நாடுகளின் சபையில் பங்கேற்ற மொரிசிய தூதுக்குழுவிற்கும், 1976 இல் ஆப்பிரிக்கா ஒற்றுமை அமைப்பின் உச்சி மாநாட்டில் பங்கேற்ற தூதுக்குழுவின் உறுப்பினராகவும் இருந்தார்.  
பிரெஞ்சு அரசாங்கம் அவரை *ஆபீசர் டி எல் ஆர்ட்ரே டு மெரைட்* மற்றும் *ஆபீசர் டி எல் ஆர்ட்ரே டி லா ஃபிராங்கோபோனி* ஆகிய பட்டங்களுடன் அலங்கரித்தது.
# இரௌப் பந்தன்

## நூலியல்

-
# ஒராசியோ ஆன்டினோரி

**ஒராசியோ ஆன்டினோரி** (*Orazio Antinori* - பிறப்பு 28 அக்டோபர் 1811 – இறப்பு 26 ஆகஸ்ட் 1882) என்பார் இத்தாலியினை சார்ந்த கள ஆய்வாளர் மற்றும் விலங்கியலாளர் ஆவார்.  
ஆன்டினோரி பெருஜியாவில் (அப்போதைய பாபல் மாநிலம்) பிறந்து, பெருஜியா மற்றும் உரோமில் இயற்கை வரலாற்றினைக் கற்றார். பின்னர் சார்லஸ் லூசியன் போனபர்டியுடன் இணைந்து இத்தாலிய முதுகெலும்பிகளின் படிமவியலை விவரித்தார். பின்னர் 1840 ஆம் ஆண்டுகளின் இடையில் அரசியலில் ஏற்பட்ட ஆர்வம் காரணமாக பத்திரிக்கையாளராக மாறினார். 1848ஆம் ஆண்டு நியாபாலிட்டன்களுக்கு எதிராகப் படைத்தலைவனாகப் போரிட்ட காரணத்தினால் நாடுகடத்தப்பட்டார். அவர் ஏதேன்சு மற்றும் சுமைரனாவில் வாழ்ந்தபோது அங்குள்ள பறவைகள் குறித்து ஆர்வமானார்.  
1854ல் கிருஸ்டினா டிரைவல்சியோ பெல்கிஒஜோசாவுட சிரியா சென்றார். அதன் பிறகு துருக்கியுள்ள அனத்தோலியா பகுதிக்குச் சென்றார். 1859ஆம் ஆண்டு எகிப்திலிருந்து புறப்பட்டு, கார்லோ பையாஜியாவுடன் (1830-1882) 1860-1861ல் நைல் சென்றார். ஆன்டினோரி தன்னிடமிருந்த பறவைகள் தொடர்பான சேகரிப்புகளை டுயூரினில் உள்ள இயற்கை வரலாற்று அருங்காட்சியகத்திற்கு விற்றார். நீண்ட நாட்கள் டியூனிசியாவில் தங்கியிருந்த அன்டினோரி சூயசு கால்வாய் தொடக்கவிழாவின் போது இத்தாலி நாட்டினைப் பிரதிநிதித்துவம் படுத்தும் விதமாகக் கலந்துகொண்டார்.  
எத்தியோப்பாவிற்கு சென்ற ஒன்டோர்டோ பெக்காரி பயணக்குழுவில் ஆன்டினோரி பங்கேற்று இயற்கை வரலாற்று மாதிரிகளின் முக்கியமான தொகுப்புகளைச் சேகரித்தார். இத்தாலிக்குத் திரும்பிய பின் இத்தாலியப் புவியியல் சங்கத்தின் செயலாளரானார். 1874 ஆம் ஆண்டில், ஆன்டினோரி துனிசுக்கு அருகில் உள்ள உப்பு ஏரி குறித்து ஆராய்ந்தார். 1876 ஆம் ஆண்டில் அவர் குஸ்டாவோ சியாரினி மற்றும் அன்டோனியோ செச்சி ஆகியோருடன் எத்தியோப்பியாவின் ஷெவா மாகாணத்திற்குச் சென்ற பயணத்தில் பங்கேற்றார். அங்கு அவர்கள் லிச்சில் நெகஸ் மெனலிக்கைச் சந்தித்தனர். லெட் மரேஃபியாவில் புவியியல் நிலையத்தைக் கண்டுபிடிப்பதற்கான அனுமதியினை பெற்றனர். பின்னர் 1882ல் ஆன்டினோரி ஷெவாவில் இயற்கை எய்தினார்.  
தாவரவியல் பெயரை மேற்கோள் காட்டும்போது இவரை ஆசிரியராகக் குறிக்க சுருக்கமாக
ஆன்டினோரி பயன்படுத்தப்படுகிறது.[1]
# கோராகும்பார்

**கோராகும்பார்** (**Korakumba**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் எனுமிடத்தில் கோயில் கொண்டுள்ள விட்டலர் எனும் கிருஷ்ணரின் பக்தர் ஆவார். குயவர் குலத்தில் 1267-இல் பண்டரிபுரம் அருகே உள்ள *தேராதோகி* எனும் கிராமத்தில் பிறந்த கோராவிற்கு ஒரு மனைவியும், மழலையும் இருந்தனர். கோராகும்பார் எப்போதும் விட்டலரின் பெயரை உச்சரித்துக் கொண்டே பானைகள் செய்வதற்கு களிமண்ணை கால்களால் பிசையும் வழக்கம் கொண்டவர்.  
ஒரு நாள் பானைகளை செய்வதற்கு மெய்மறந்து கால்களால் களிமண்ணை பிசைந்து கொண்டிருந்த போது, தனது குழந்தை தவழ்ந்து வந்து களிமண்ணில் புதைந்து இறந்தது போனது. இதை அறிந்த கோரா கும்பாரின் மனைவி, கணவனிடம் கோபித்துக் கொண்டு, பகவான் விட்டலர் மீது சத்தியமாக தன்னை தீட்டக்கூடாது என்றார். விட்டலர் மீது சத்தியம் செய்ததால், அன்று முதல் மனைவியை தீண்டுவதில்லை என உறுதி பூண்டார்.  
இந்நிலையில் புத்திர வாரிசு வேண்டி, தன் மனைவி, தனது தங்கை இராமியை இரண்டாவதாக கோரா கும்பாருக்கு திருமணம் செய்து வைத்தாள். கோரா கும்பார் இரண்டாவது மனைவியையும் தீண்டவில்லை. எனவே ஒரு நாள் இரவு அக்காவும், தங்கையும் சேர்ந்து படுத்திருந்த கோரா கும்பாரை தொட்டனர். இதனை அறிந்து பதறிய கோராகும்பார், தான் செய்த வாக்குறுதி மீறப்பட்டதால், தனது இரு கைகளையும் தானே வெட்டிக் கொண்டார்.  
ஒரு முறை ஆடி மாத ஏகாதசி அன்று தனது இரு மனைவிகளை அழைத்துக் கொண்டு பண்டரிபுரம் பாண்டுரங்க விட்டலர் கோயில் திருவிழாவிற்கு யாத்திரையாகச் சென்றார். கோயிலில் பக்தர்கள் தம்புராக்களைக் கொண்டு இசைத்தும், ஜால்ராக் கட்டைகளையும் தட்டிக் கொண்டும், பகவான் விட்டலரின் நாம சங்கீர்த்தனகளை பாடிக் கொண்டும், ஆடிக் கொண்டும் இருந்தனர்.  
இதனை தொடர்ந்து பார்த்துக் கொண்டிருந்த கோரா கும்பார் மெய்மறந்து, தன்னை அறியாமல் இரு கைகளையும் தலைக்கு உயரே உயர்த்திக் கொண்டு விட்டலரின் நாமவளிகளை பாடிக்கொண்டே ஆடினார். கோரக்கும்பாருக்கு கைகள் முளைத்துள்ளதை அவரது மனைவிகள் கண்டு வியந்தனர். அது முதல் கோரா கும்பர், தனது இரு மனைவிகளுடன் விட்டலரின் பெருமைகளைப் பாடிக் கொண்டே இல்லறம் நடத்தினர்.
# பந்தளம் பாலம்

**பந்தளம் பாலம்** (*Pandalam Bridge*) என்பது, இந்தியாவின் கேரளாவிலுள்ள பந்தளம் சந்தியை இணைக்கக்கூடிய ஒரு பாலமாகும். கேரள பொதுப்பணித் துறை இந்தப் பாலத்தைக் கட்டுவதற்கு ஆணையிட்டு 2016 டிசம்பரில் பொதுமக்கள் பயன்பாட்டிற்காக திறக்கப்பட்டது. பாலத்தின் கட்டுமான மதிப்பு 4.20 கோடி ரூபாய் ஆகும்.  
இந்தப் பாலம் 19.35 மீட்டர் நீளமும் 14.6 மீட்டர் அகலமும் கொண்டது மற்றும் இருபுறமும் 1.5 மீட்டர் அகலமுள்ள பாதசாரிகளுக்கான பாதை உள்ளது.
# நுண் இடுக்கி

**நுண் இடுக்கி** (=பெடிசெல்லாரியா)(*pedicellaria*) என்பது சிறிய குறடு அல்லது நக வடிவ அசையும் தாடைபோன்ற அமைப்பாகும். இந்நுண் இடுக்கிகள் பொதுவாக முட்தோலிகளில் கடல் நட்சத்திரங்களிலும் (வகுப்பு ஆஸ்டிராய்டா) மற்றும் கடல் அர்ச்சின்களிலும் (வகுப்பு எக்கினாய்டியா) காணப்படுகிறது. இந்த பெடிசெல்லாரியாவில் தசைகள், உணர் உணர்விகளை கொண்டது. எனவே இந்த அமைப்பானது சூழல் மாறுபாடுகளுக்கு ஏற்ப செயல்படும். பிற விலங்கின தொகுதிகளில் உள்ள நுண் இடுக்கிகள் குறித்துத் தெளிவாக அறியப்படவில்லை. ஆனால் நுண் இடுக்கியின் செயலாக உயிரினங்களின் மேற்பகுதியில் காணப்படும் பாசிகளை நீக்கவும், ஏதேனும் பிற கழிவுகள் உடலின் மீது படிவதைத் தடுத்து உடலின் மேற்பகுதியினை சுத்தமாக வைத்திருக்க நுண் இடுக்கிகள் பயன்படுவதாகக் கருதப்படுகிறது.
# நுண் இடுக்கி

## கடல் நட்சத்திரம்

### வகைகள்

கடல் நட்சத்திரங்களில் நுண் இடுக்கி கால்கள் இரு வகைகளாகப் பிரிக்கப்படுகின்றன. அவை நுனி நீள் வகை நுண் இடுக்கிகள் மற்றும் நுண் நீள் கத்தரி வகை இடுக்கிகள்.
# நுண் இடுக்கி

## கடல் நட்சத்திரம்

### அமைவிடம்

கடல் நட்சத்திரத்தில் பெடிசெல்லாரியா தோலின் மேற்பரப்பில் அமைந்திருக்கலாம் அல்லது நெகிழ்வான தண்டுகளில் பொருத்தப்படலாம். உயிரினங்களைப் பொறுத்து விலங்குகளின் உடலின் மேற்பரப்பில், வயிற்று, விளிம்பு அல்லது ஆக்டினல் மேற்பரப்பில் உள்ள குழிகளில், மற்றும்/அல்லது குழாய் கால் உரோமத்திற்கு அருகிலுள்ள ஆம்புலக்ரல் தட்டுகளில் காணப்படும். ஒவ்வொரு நுண் இடுக்கிகளும் மூன்று துண்டுகளால் ஆனது. அடிப்பகுதி ஒர் துண்டாகவும், மேற்பகுதியில் இரண்டு துண்டுகள் வாய்போன்று அமைந்துள்ளது. கடல் நட்சத்திரம் இந்த அமைப்பின் அடிப்படையிலே *Forcipulate sea star* என்று அழைக்கப்படுகிறது. இரண்டு துண்டுகளுடன் கூடிய நுண் இடுக்கிகளும் உள்ளன.
# நுண் இடுக்கி

## கடல் நட்சத்திரம்

### செயல்கள்

பொதுவாக பெடிசிலேரியா சுவாச உறுப்புகளைப் பாதுகாக்கவும், ஆழ்கடல் பகுதிகளில் வாழும் பிரிசின்கிடா உயிரிகளிலும், அண்டார்டிக்கா பகுதியில் வாழும் லேபிடிஸ்டெரிகளில் உணவு சேகரிக்கவும் பயன்படுகிறது.
# நுண் இடுக்கி

## கடல் அர்ச்சின்கள்

### வகைகள்

கடல் அர்ச்சின்களில் நான்கு வகையான நுண் இடுக்கிகள் காணப்படுகின்றன. அவை 1) டிரைடேக்டைலசு, 2) ஒபிசெபாலசு, 3) டிரைபைலோசு மற்றும் 4) குளோபிபெரசு. நுண் இடுக்கியின் மேற்பகுதியில் மூன்று சிறு துண்டுகள் தாடைபோன்று இடுக்கி பற்றும் அமைப்பினை ஏற்படுத்துகின்றன. இதனை தாங்கிப் பிடிக்கும் கால்போன்ற அமைப்பு ஒன்றுள்ளது. இதன் கழுத்துப் பகுதியானது அசையும் தன்மையுடையது.
# நுண் இடுக்கி

## கடல் அர்ச்சின்கள்

### அமைவிடம்

கடல் அர்ச்சின் மேலுறையின் மீது எப்பகுதியிலும் இந்த நுண் இடுக்கிகள் காணப்படலாம்.
# நுண் இடுக்கி

## கடல் அர்ச்சின்கள்

### செயல்கள்

ஒரு சில குடும்ப முட்தோலிகளில், குளோபிசெரசு நுண் இடுக்கி விசத்தன்மை கொண்ட அமைப்பாகப் பரிணாம மாற்றமடைந்துள்ளது. இதனால் இரையினை வேட்டையாட உதவுகிறது. டாக்சோபினுஸ்டிடே குடும்பத்தில் உள்ள டிரிப்பினுஸ்டெசு கிரேடில்லா மற்றும் டாக்சோபினுஸ்டெஸ் பிலோலசு சிற்றினங்களில் அதிக நச்சுத் தன்மை உடையதாகக் காணப்படுகிறது.
# அரி ரங்க பிள்ளை

**அரி ரங்க கோவிந்தசாமி பிள்ளை** (Ariranga Govindasamy Pillay) (பிறப்பு:1945 சூன் 14) இவர் மொரிசியசின் தலைமை நீதிபதியாக 1996 முதல் 2007 வரை பணியிலிருந்தார். ஒய்.கே.ஜே. இயியுங் சிக் யுவான் என்பவருக்குப் பின்னர் பதவிக்கு வந்தார்.
# அரி ரங்க பிள்ளை

## ஆரம்ப கால வாழ்க்கை

1966 முதல் 1969 வரை இலண்டன் பொருளியல் பள்ளியில் பொருளாதாரத்தையும், அரசியல் அறிவியலையும் பயின்று பட்டம் பெற்றார். அதன் பிறகு ஆக்சுபோர்டில் உள்ள மேர்டன் கல்லூரியில் சட்டம் பயின்றார். 1971 இல் நீதித்துறை துறையில் கலையில் இளங்கலை பட்டம் பெற்ற இவர், 1972 இல் இலண்டனின் லிங்கன் விடுதியில் வழக்கறிஞராகச் சேர்ந்தார். மொரிசியசுக்குத் திரும்பியதும் இவர் சட்டம் பயிசி மேற்கொண்டார். 1987 வரை மொரிசியசிலுள்ள தலைமை சட்ட அறிஞர் அலுவலகத்திலும், நீதி அமைச்சகத்தின் சட்ட ஆலோசகராக பணியாற்றினார். சட்ட அலுவலகத்திலும், நீதி அமைச்சகத்திலும் முதன்மை ஆலோசகர், உதவி சட்ட அறிஞராகவும், நாடாளுமன்ற ஆலோசகராகவும் இவர் பல பதவிகளை வகித்தார்.  
இவர் நீதிபதியாகவும் பின்னர் 1987 முதல் 1996 வரை மொரிசிய உச்சநீதிமன்றத்தின் மூத்த நீதிபதியாகவும் நியமிக்கப்பட்டார். 1996 மே 1 அன்று மொரிசியசின் தலைமை நீதிபதியாக நியமிக்கப்பட்டார். 2007 சூன் 13 அன்று ஓய்வு பெற்றார்.  
இவர் மொரிசியசின் நீதி, சட்ட சேவை ஆணையத்தின் தலைவராக உள்ளார். 1997 முதல் பொருளாதார, சமூக, கலாச்சார உரிமைகள் தொடர்பான ஐக்கிய நாடுகளின் குழுவின் உறுப்பினராகவும் உள்ளார். அத்துடன் ஜனநாய, மனித உரிமைகள் ஆய்வுகளுக்கான ஆப்பிரிக்க மையத்தின் ஆளும் குழுவின் ஆலோசகராகவும் நியமிக்கப்பட்டார்.
# பெருநகர மும்பை மாநகராட்சி

**பெருநகர மும்பை மாநகராட்சி** ( **Municipal Corporation of Greater Mumbai (MCGM)**, **பிரகான் மும்பை மாநகராட்சி** (**BMC**) என்றும் அழைக்கப்படுகிறது, (முன்னர் **மும்பை மாநகராட்சி** ) என்பது இந்தியாவின் மகாராட்டிராம் மாநிலத்தின் தலைநகரில் மும்பையில் மாநகராட்சி ஆகும். இது 227 உறுப்பினர்களைக் கொண்டது. இது இந்தியாவின் அதிக வருவாய் உள்ள மாநகராட்சி ஆகும். இதன் ஆண்டு வரவு செலவுத் திட்டம் இந்தியாவின் சில மாநிலங்களை விட அதிகமாக ஆகும். 2015 ஆம் ஆண்டில் துருச்ணா விச்வாச்ராவ் அதன் தலைவராக பணியாற்றிய முதல் பெண் ஆவார்.
# பெருநகர மும்பை மாநகராட்சி

## நிர்வாகம்

| மேயர் | கிசோரி பெட்னேகர் | 22 நவம்பர் 2019 |  |
| --- | --- | --- | --- |
| துணை மேயர் | சுகாச் வாட்கர் | 22 நவம்பர் 2019 |  |
| மாநகராட்சி ஆணையர் | இக்பால் சிங் சாகல் | 8 மே 2020 |  |
| காவல்துறை ஆணையர் | பரம் பிர் சிங் | 28 பிப்ரவரி 2019 | } |
# பெருநகர மும்பை மாநகராட்சி

## மாநகராட்சி தேர்தல்கள்

| 01 | சிவசேனா | (2019 - தற்போது வரை) | 84 | 75 | 92 |  |
| --- | --- | --- | --- | --- | --- | --- |
| 02 | பாரதிய ஜனதா கட்சி (பாஜக) | தேஜகூ | 28 | 31 | 82 |  |
| 03 | இந்திய தேசிய காங்கிரஸ் (ஐஎன்சி) | ஐமுகூ | 75 | 52 | 30 |  |
| 04 | தேசியவாத காங்கிரஸ் கட்சி (தேகாக) | ஐமுகூ | 13 | 7 | 9 |  |
| 05 | மகாராஷ்டிரா நவ்னிர்மன் சேனா (எம்என்எச்) | - | 7 | 28 | 1 |  |
| 06 | சமாஜ்வாடி கட்சி (எஸ்பி) | - | 7 | 9 | 6 |  |
| 07 | அகில இந்திய மஜ்லிஸ்-இ-இத்தேஹாதுல் முஸ்லிமீன் (அமஇ-இமு) | - | - | - | 2 |  |
| 08 | மற்றவைகள் | - | - | 32 | 5 | } |
# கிசோரி பெட்னேகர்

**கிசோரி பெட்னேகர் (Kishori Pednekar)** (பிறப்பு 1962) மகாராட்டிராவின் மும்பையை சேர்ந்தவர். இவர் சிவசேனா கட்சியை சார்ந்த அரசியல்வாதி ஆவார். அவர் பெருநகரமும்பை மாநகராட்சியின் தற்போதைய மேயராக உள்ளார்.
# கிசோரி பெட்னேகர்

## பதவிகள்

- 2002: பெருநகரமும்பை மாநகராட்சியின் உறுப்பினராகத் தேர்ந்தெடுக்கப்பட்டார்.
- 2012: பெருநகரமும்பை மாநகராட்சியின் உறுப்பினராக மீண்டும் தேர்ந்தெடுக்கப்பட்டார்
- 2017: பெருநகரமும்பை மாநகராட்சியின் உறுப்பினராக மீண்டும் தேர்ந்தெடுக்கப்பட்டார்
- 2019: பெருநகரமும்பை மாநகராட்சியின் மேயராக தேர்ந்தெடுக்கப்பட்டார்
# செலினா பேகம்

**செலினா பேகம்** ஓர் ஆங்கில பத்திரிகையாளர். ஏசியன் நியூஸ் என்ற ஊடகத்தின் ஆசிரியராகவும், மான்செஸ்டர் ஈவினிங் நியூஸ் என்ற ஊடகத்தின் தலைமை வணிக நிருபராகவும் பணியாற்றி வருகிறார்.
# செலினா பேகம்

## ஆரம்பகால வாழ்க்கை

இவர் 1979 ஆம் ஆண்டு டிசம்பர் 27,அன்று இங்கிலாந்தின் மான்செஸ்டரில் பிறந்தார். பாளிங்கே பார்க் உயர்நிலை பள்ளியில் கல்வி பயின்றார். ஆங்கில, சமூகவியல் மற்றும் சமயக் படிப்பை ஹோப்வுட் ஹால் கல்லூரி படித்தார்.  
லிவர்பூல் கல்லூரியின் தேசிய பத்திரிகையாளர் பயிற்சிக்கான கவுன்சில் பத்திரிக்கையாளர் பயிற்சி பெற்று ஏசியன் நியூஸ் செய்தி ஊடகத்தில் ஜூனியர் நிருபராக
# செலினா பேகம்

## தனிப்பட்ட வாழ்க்கை

பேகம் ஓர் முஸ்லீம். இவர் வங்காள மொழியில் சரளமாக பேசுவார்.மேலும் இவரால் உருது மற்றும் இந்தி மொழியையும் புரிந்து கொள்ள முடியும்.
# அக்பர் கான் (மாற்றுத்திறனாளி செயற்பாட்டாளர்)

**அக்பர் கான்** (*Akbar Khan*) இந்தியாவைச் சேர்ந்த சமூகநலச் செயற்பாட்டாளர் ஆவார். மாற்றுத்திறனாளிகள் உரிமைக்காக போராடியதற்காக 1989 ஆம் ஆண்டில் இவருக்கு தேசிய விருது வழங்கப்பட்டது.
# அக்பர் கான் (மாற்றுத்திறனாளி செயற்பாட்டாளர்)

## வாழ்க்கைக் குறிப்பு

அக்பர் கான் 1962 ஆம் ஆண்டு ஆகத்து மாதம் 16 ஆம் தேதி இந்தியாவின் இராத்தான் மாநிலத்தில் அமைந்துள்ள பங்காசர் என்ற இடத்தில் ஒரு விவசாயியான கிசுடூர் கான் மற்றும் இல்லத்தரசி ரகமத் பேகம் தம்பதியருக்கு மகனாகப் பிறந்தார்.
| கேபி அறக்கட்டளை, அச்மீர்
| கல்வி அமைச்சர், இராசத்தான் அரசு
|-
| 2016
| லிம்கா சாதனை புத்தகம்
| தில்லியில் உள்ள இந்தியா வாழ்விட மையத்தில் லிம்கா சாதனைகள் புத்தகம்
| நாராயண் மூர்த்தி
|}
# சத்யநாத தீர்த்தர்

**சிறீ சத்யநாத தீர்த்தர்** (*Satyanatha Tirtha*, 1648 - 1674) மேலும் *சத்யானந்த யதி* எனவும் *அபினவ வியாசராஜர்* எனவும் அழைக்கப்படும் இவர், இந்து மத தத்துவவாதியும், தத்துவ அறிஞரும், தர்க்கவியலாலரும், இயங்கியல் வல்லுநரும் ,துவைத வேதாந்தத்தின் அறிஞருமாவார். இவர் 1660 முதல் 1673 வரை உத்தராதி மடத்தின் இருபதாம் துறவியாக இருந்தார். இவர் ஒரு வலுவான, செழிப்பான எழுத்தாளரும், துவைத வேதாந்தத்தின் மகிமையை மிகவும் விரும்பியவராகவும் இருந்தார். மத்வாச்சாரியார், ஜெயதீர்த்தர், வியாசதீர்த்தர் ஆகியோரின் படைப்புகளை இவர் தெளிவுபடுத்தியதன் காரணமாக, இவர் துவைத சிந்தனைப் பள்ளியின் வரலாற்றில் ஒரு முக்கியமான பங்கேற்பாளராகக் கருதப்படுகிறார். அபிநவம்ருதம், அபிநவ சந்திரிகா, அபிநவா தர்க தாண்டவம் ஆகிய இவரது மூன்று விவாதப் படைப்புகள் "வியாசத்ராயா"வை (துவைத சித்தாந்தத்தின் மனித-சிங்கத்தின் மூன்று கண்கள்) நினைவூட்டுகின்றன. இவரது விவாதப் படைப்புகளான அபிநவ கதை மத்வ சித்தாந்தத்தில் அப்பைய தீட்சிதரால் தூண்டப்பட்ட இறையியல் சர்ச்சைகளுக்கு பதிலளிக்கும் பணியாகும். இவரது சுயாதீனமான கட்டுரையான அபிநவ சந்திரிகா பிரம்ம சூத்திரங்கள் தொடர்பான ஒரு அற்புதமான படைப்பாகக் கருதப்படுகிறது. இது ஜெயதீர்த்தரின் தத்வபிரகாசிகா பற்றிய வர்ணனையாகும். போட்டி அமைப்புகளின் படைப்புகளை, குறிப்பாக பிரபாகரரின் மீமாஞ்சம் , இராமானுசரின் விசிட்டாத்துவைதம், கங்கேச உபாத்யாயா ,இரகுநாத சிரோமணி ஆகியோரின் நியாயம், வியாசதீர்த்தரின் தர்க தாண்டவம் போன்றப் படைப்புகளை இவர் தனது படைப்பான அபிநவ தர்க தாண்டவத்தில் மறுக்கிறார். இந்தியவியலாளர் பி.என்.கே.சர்மா "பொருண்மை வாதத்திற்கான போட்டியை மறுப்பதற்கான இவரது ஆற்றலும் உறுதியும் இவரது சில படைப்புகளின் தலைப்புகளைத் தேர்ந்தெடுப்பதில் கூட பிரதிபலிக்கிறது, அவற்றில் நான்கு" கோடாரி" என்ற பெயரில் செல்கின்றன." என்று எழுதுகிறார்.  
அறிஞர்களின் குடும்பத்தில் பிறந்த இவர், இந்து மதத்தின் ஆறு வேதாந்தத்தை படித்தார். பின்னர். உத்தராதி மடத்தின் சத்யநிதி தீர்த்தரின் கீழ் துவைத தத்துவத்தைப் படித்து, இறுதியில் அவருக்குப் பின் மடத்தின் தலைவரானார்.  
இவர் 12 படைப்புகளை இயற்றினார். இதில் மத்துவர், ஜெயதீர்த்தர் வியாசதீர்த்தர் ஆகியோரின் படைப்புகள் பற்றிய வர்ணனைகளும், சமகால பள்ளிகளின், குறிப்பாக அத்வைதத்தின் கொள்கைகளை விமர்சிக்கும் பல சுயாதீனமான கட்டுரைகளும், அதே நேரத்தில் துவைத சிந்தனையை விரிவாகக் கூறின. இவரது இயங்கியல் திறன் மற்றும் தர்க்கரீதியான புத்திசாலித்தனம் பெரும்பாலும் வியாசதீர்த்தருடன் ஒப்பிடப்படுகிறது.
# சத்யநாத தீர்த்தர்

## வரலாற்று ஆதாரங்கள்

சத்யநாத தீர்த்தரைப் பற்றிய தகவல்கள் பல குருபரம்பரையிலிருந்து பெறப்பட்டுள்ளன: சலரி சம்கர்சனாசார்யர் (சத்தியாபினவ தீர்த்தரின் சீடர்) எழுதிய சத்யநாதப்யுதாயா; சாகர ராமாச்சார்யாவின் கொங்கனப்யுதயா; எஸ்.கே. பத்ரிநாத் எழுதிய சிறீ சத்யநாத தீர்த்தரு (கன்னடத்தில் ஒரு சுயசரிதை). ஆகியவை
# சத்யநாத தீர்த்தர்

## சுயசரிதை

, மத்வ சித்தாந்தத்தின் மையம் ]]
பி.என்.கே சர்மா கூறுகிறார், சத்யநாத தீர்த்தருக்கு முதலில் நரசிம்மச்சார்யர் என்று பெயரிடப்பட்டது. இவர் கர்நாடகாவின் வடக்கு பகுதியில் உள்ள பிஜாப்பூரில் 1648 இல் அவதானி அறிஞர்கள் குடும்பத்தில் பிறந்தார். இவரது தந்தையின் பெயர் கிருட்டிணாச்சார்யர், தாயின் பெயர் ருக்மிணி பாய் என்பதாகும். ஆனால் ஆசிரியர் எஸ்.கே.பத்ரிநாத் சத்யநாத தீர்த்தரின் சுயசரிதையில் சத்யநாத தீர்த்தரின் முன்னாள் பெயரை இரகுநாதாச்சார்யர் என்று எழுதிகிறார். உத்தராதி மடத்தின் தலைவராவதற்கு முன்பு, இவர் சந்நியாசத்தை மேற் கொண்ட பிறகு மூன்று பெயர்களால் அறியப்பட்டார். கிருட்டிணாத்வைபாயன தீர்த்தரால் (வேதவியாச தீர்த்தரின் சீடர்) வித்யாநாத தீர்த்தர் என்ற பெயருடன், ஒரு சாதாரண சந்நியாசியாக நியமித்தார். இரண்டாவது முறையாக வேதநிதி தீர்த்தரால் இரங்கநாத தீர்த்தர் என்றும், மூன்றாவது முறையாக சத்யநிதி தீர்த்தரால் சத்யநாத தீர்த்தர் எனவும் பெயரிடப்பட்டது. 1660 ஆம் ஆண்டில் சத்யநாத தீர்த்தர் என்ற பெயருடன் இவர் உத்தராதி மடத்தின் பீடாதிபதியாக ஆனார்.
# சத்யநாத தீர்த்தர்

## படைப்புகள்

இவர் பன்னிரண்டு படைப்புகளை எழுதியுள்ளார். இதில் வாதங்கள், மத்துவர், ஜெயதீர்த்தர், வியாசதீர்த்தர், போன்றோரின் படைப்புகள் பற்றிய விளக்கங்கள், சுயாதீனமான படைப்புகள், ஒரு சில பாடல்கள் ஆகியவை உள்ளன. குறிப்பிடத்தக்க சில படைப்புகளைத் தவிர, பல அச்சிடப்படாமல் உள்ளன. கையெழுத்துப் பிரதிகள் வீரச்சோழபுரம், பெங்களூர், திருக்கோயிலூர் ஆகிய இடங்களிலுள்ள மடங்களில் பாதுகாக்கப்படுகின்றன. வியாசராஜரால் நிறைவேற்றப்பட்ட உதாரணத்தையும் தத்துவப் பணிகளையும் பின்பற்ற சத்யநாதர் விரும்பினார். இவரது அபிநவாமிருதா என்பது ஜெயதீர்த்தரின் பிராமணர்களின் சடங்குகள் பற்றிய வர்ணனையாகும். பிராமணச் சடங்குகள் என்பது துவைத வேதாந்தத்தின் பார்வையில் பிரமாணங்களைப் பற்றி விவாதிக்கும் ஒரு அறிவியல்பூர்வமான படைப்பாகும்.
# சத்யநாத தீர்த்தர்

## படைப்புகள்

### அறிவார்ந்த செல்வாக்கு

சத்தியநாத தீர்த்தர் வியாசதீர்த்தர், ஜெயதீர்த்தர், பத்மநாப தீர்த்தர், மத்துவர் போன்றவர்களிடமிருந்து கணிசமாக தாக்கத்தை பெற்றார். அதில் இவர் அவர்களின் நடையிலிருந்தும், விசாரணை முறையிலிருந்தும் கடன் வாங்கினார். இவர் தனது வாரிசுகள் மீதும் கணிசமான செல்வாக்கை செலுத்தினார். சத்யாதியான தீர்த்தரின் சந்திரிக மந்தனாவிலிருந்து சில அம்சங்களை அபிநவ சந்திரிகாவிலிருந்து பெற்றார். சத்யாபினவ தீர்த்தரின் துர்கதா பாவாதீபம், மத்துவரின் பாகவத தாத்பார்ய நிர்ணயம் பற்றிய முழுமையான வர்ணனை, அதன் சில அம்சங்களை சத்யநாத தீர்த்தரின் சாயலில் இருந்து கடன் வாங்குகிறது.
# சக்குபாய் (பண்டரிபுரம்)

**சக்குபாய்** (**Sakkubai**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரத்தில் கோயில் கொண்டுள்ள பகவான் பாண்டுரங்க விட்டலரின் பரம பக்தை ஆவார். பண்டரிபுரம் அருகே சிஞ்சுருணிபுரம் எனும் கிராமத்தில், கங்காதர ராவ் - கமலாபாய் தம்பதியருக்கு சக்குபாய் பிறந்தார். சிறுவயது முதலே கிருட்டிணராகிய பாண்டுரங்க விட்டலரின் மீது அதிக பக்தி கொண்டிருந்தார். மணந்தால் பகவான் பாண்டுரெங்கனை மட்டுமே மணப்பேன் என உறுதி பூண்டிருந்த சக்குபாய்க்கு, அவரின் 10-வது வயதில் மித்துரு ராவ் என்பவருக்கு, அவரது பெற்றோர்கள் திருமணம் செய்து வைத்தனர்.  
மித்துரு ராவுடன் வெளியூரில் வாழ்ந்த சக்குபாய், ஒரு நாள் பண்டரிபுரம் யாத்திரை செல்லும் அடியார்களுடன் பண்டரிபுரம் செல்ல கணவரிடம் அனுமதி கேட்டார். அதனை மறுத்த கணவர் மித்ரு ராவ், சக்குபாயை ஒரு தூணில் கயிற்றால் கட்டிப் போட்டார். இதனை அறிந்த பகவான் விட்டலர் சக்குபாயை கட்டப்பட்ட கயிற்றிலிருந்து விடுவித்தார். சக்குபாய் உடனே அடியவர்களுடன் பண்டரிபுரம் யாத்திரையில் கலந்து கொண்டு, பண்டரிநாதனை வழிபட பண்டரிபுரம் சென்றார்.  
பண்டரிபுரத்தில் விட்டலரை வழிப்பட்டு ஊருக்கு திரும்பிய சக்குபாய், அங்கு வீட்டில் தனக்கு பதிலாக பகவான் பாண்டுரங்க விட்டலர் தனது வேடத்தில் வீட்டு வேலைகளை செய்வதை அறிந்து திகைத்தார். சக்குபாயின் மாமியார் மற்றும் கணவருக்கு பகவான் நேரில் காட்சியளித்து, சக்குபாயின் பக்தியை பாராட்டும் விதமாக தான் சக்குபாய் வேடத்தில் வீட்டு வேலைகளை செய்ததாக அருளினார்.
# சக்குபாய் (பண்டரிபுரம்)

## திரைப்படங்களில்

சக்குபாய் தொடர்பான கதைகள் இரண்டு தமிழ்த் திரைப்படகள் மூலம் வெளியாகியுள்ளது. முதல் திரைப்படம் 1934- சக்குபாய் என்ற பெயரில் வெளியானது. இரண்டாவது திரைப்படம் 1939-இல் சாந்த சக்குபாய் எனும் பெயரில் வெளியானது.
# தனிநபர் மொத்த உள்நாட்டு உற்பத்தி அடிப்படையில் இந்திய மாநிலங்கள் பட்டியல்

இது **தனிநபர் மொத்த உள்நாட்டு உற்பத்தி அடிப்படையில் இந்திய மாநிலங்கள் பட்டியல் (list of Indian states and union territories by NSDP per capita)**. மாநில நிகர உள்நாட்டு உற்பத்தியில் ஒவ்வொரு மாநிலங்களும் மொத்த உள்நாட்டு உற்பத்தியை எந்த இடங்களில் வருகின்றது. பின்வரும் பட்டியல் இந்திய ரூபாயில் மாநிலங்கள் மற்றும் ஒன்றியப் பகுதிகளின் தனிநபர் புள்ளிவிவரங்கள் ஆகும்.
| 1 | கோவா | ₹ 4,58,304 | N/A | US$ 6,698 | N/A | US$ 25,044 |  |
| --- | --- | --- | --- | --- | --- | --- | --- |
| 2 | *தில்லி* | ₹ 3,65,529 | ₹ 3,89,143 | US$ 5,342 | US$ 5199 | US$ 19,974 |  |
| 3 | சிக்கிம் | ₹ 3,57,643 | N/A | US$ 5,227 | N/A | US$ 19,543 |  |
| 4 | *சண்டிகர்* | ₹ 3,29,209 | N/A | US$ 4,811 | N/A | US$ 17,990 |  |
| 5 | அரியானா | ₹ 2,36,147 | ₹ 2,64,207 | US$ 3,451 | US$ 3530 | US$ 12,904 |  |
| 6 | *புதுச்சேரி* | ₹ 2,20,461 | ₹ 2,37,279 | US$ 3,222 | US$ 3170 | US$ 12,047 |  |
| 7 | கருநாடகம் | ₹ 2,10,887 | ₹2,31,246 | US$ 3,082 | US$ 3089 | US$ 11,524 |  |
| 8 | தெலங்காணா | ₹ 2,04,488 | ₹ 2,28,216 | US$ 2,988 | US$ 3049 | US$ 11,174 |  |
| 9 | கேரளம் | ₹ 2,04,105 | N/A | US$ 2,983 | N/A | US$ 11,153 |  |
| 10 | உத்தராகண்டம் | ₹ 1,98,738 | N/A | US$ 2,904 | N/A | US$ 10,860 |  |
| 11 | குசராத்து | ₹ 1,97,447 | N/A | US$ 2,885 | N/A | US$ 10,789 |  |
| 12 | தமிழ்நாடு | ₹ 1,93,750 | ₹ 2,14,237 | US$ 2,831 | US$ 2862 | US$ 10,587 |  |
| 13 | மகாராட்டிரம் | ₹ 1,91,736 | ₹ 2,07,727 | US$ 2,802 | US$ 2775 | US$ 10,477 |  |
| 14 | இமாச்சல பிரதேசம் | ₹ 1,83,104 | ₹ 1,95,255 | US$ 2,675 | US$ 2609 | US$ 10,006 |  |
| 15 | *அந்தமான் நிக்கோபார் தீவுகள்* | ₹ 1,95,255 | N/A | US$ 2609 | N/A | US$ 10,580 |  |
| 16 | பஞ்சாப் | ₹ 1,54,996 | N/A | US$ 2,265 | N/A | US$ 8,470 |  |
| 17 | ஆந்திரப் பிரதேசம் | ₹ 1,51,173 | N/A | US$ 2,209 | N/A | US$ 8,261 |  |
| 18 | அருணாசலப் பிரதேசம் | ₹ 1,39,588 | N/A | US$ 2,040 | N/A | US$ 7,628 |  |
| 19 | மிசோரம் | ₹ 1,38,401 | ₹ 1,58,621 | US$ 2,020 | US$ 2119 | US$ 7,495 |  |
| <>—</> | **இந்தியா** | ₹ 1,26,406 | ₹ 1,34,432 | US$ 1,964 | US$ 1796 | US$ 6,907 (2018–19)  
US$ 7,346 (2019–20) |  |
| 20 | நாகாலாந்து | ₹ 1,16,882 | N/A | US$ 1,708 | N/A | US$ 6,387 |  |
| 21 | திரிபுரா | ₹ 1,13,102 | N/A | US$ 1,653 | N/A | US$ 6,180 |  |
| 22 | ராஜஸ்தான் | ₹ 1,10,606 | ₹ 1,18,159 | US$ 1,616 | US$ 1579 | US$ 6,044 |  |
| 23 | மேற்கு வங்காளம் | ₹ 1,09,491 | N/A | US$ 1,600 | N/A | US$ 5,983 |  |
| 24 | சத்தீசுகர் | ₹ 96,887 | N/A | US$ 1,416 | N/A | US$ 5,294 |  |
| 25 | ஒடிசா | ₹ 95,164 | ₹ 1,01,587 | US$ 1,390 | US$ 1357 | US$ 5,200 |  |
| 26 | *ஜம்மு காஷ்மீர்* | ₹ 91,882 | N/A | US$ 1,342 | N/A | US$ 5,021 |  |
| 27 | மத்தியப் பிரதேசம் | ₹ 90,998 | ₹ 99,763 | US$ 1,329 | US$ 1333 | US$ 4,973 |  |
| 28 | மேகாலயா | ₹ 89,024 | ₹ 98,151 | US$ 1,301 | US$ 1311 | US$ 4,865 |  |
| 29 | அசாம் | ₹ 82,078 | N/A | US$ 1,199 | N/A | US$ 4,485 |  |
| 30 | சார்க்கண்ட் | ₹ 76,019 | N/A | US$ 1,111 | N/A | US$ 4,154 |  |
| 31 | மணிப்பூர் | ₹ 69,978 | N/A | US$ 1,022 | N/A | US$ 3,824 |  |
| 32 | உத்தரப் பிரதேசம் | ₹ 66,512 | ₹ 70,419 | US$ 972 | US$ 941 | US$ 3,635 |  |
| 33 | பீகார் | ₹ 43,822 | N/A | US$ 640 | N/A | US$ 2,395 | } |
# வீரசோழபுரம்

**வீரசோழபுரம்** (Veeracholapuram) என்பது இந்திய மாநிலங்களில் ஒன்றான தமிழ்நாட்டின் விழுப்புரம் மாவட்டம், கண்டாச்சிபுரம் வட்டம், முகையூர் குறுவட்டத்தில் அமைந்த ஒரு வருவாய் கிராமம் ஆகும்.மேலும் முகையூர் ஊராட்சி ஒன்றியத்தில் உள்ள **வீரசோழபுரம் ஊராட்சி**யில் அமைந்த கிராமம் ஆகும்.
# வீரசோழபுரம்

## கோயில்கள்

இந்த ஊர் சிவன் கோயிலுக்கு புகழ் பெற்றது மற்றும் வீரசோழபுரம் சிவன் கோயில் என்று அழைக்கப்படுகிறது.  
துவைத வேதாந்தத்தை பரப்பியவரும், உத்திராதி மடத்தின் இந்துத் துறவியும் இந்த கிராமத்தில் ஓடும் தென்பெண்ணை ஆற்றின் கரையில் 1674 ஆம் ஆண்டில் சமாதி நிலையை அடைந்தவருமான சத்யநாத தீர்த்தரின் பிருந்தாவனத்திற்கும் இந்தக் கிராமம் குறிப்பிடத்தக்கது.
# வீரசோழபுரம்

## இதனையும் காண்க

- வீரசோழபுரம் (கள்ளக்குறிச்சி)
# ஜீ5

**ஜீ5** என்பது அதன் துணை நிறுவனமான ஜீ என்டர்டெயின்மென்ட் எண்டர்பிரைசஸ் வழியாக எசெல் குழுமத்தால் நடத்தப்படும் ஓர் இந்திய வீடியோ ஆன் டிமாண்ட் சேவையாகும். இது 12 மொழிகளில் உள்ளடக்கத்துடன் 14 பிப்ரவரி 2018 அன்று இந்தியாவில் தொடங்கப்பட்டது. ZEE5 மொபைல் பயன்பாடு வலை, ஆண்ட்ராய்டு, iOS, ஸ்மார்ட் டிவிகளில் பிற சாதனங்களில் கிடைக்கிறது. ZEE5 டிசம்பர் 2019 இல் 56 மில்லியன் மாதாந்திர செயலில் பயனர்களைக் கொண்டிருந்தது.  
ஜீ5 என்பது கட்டண சேவைக்கான கட்டண வீடியோ. சந்தா ஒரு வருடத்திற்கு 99 999 ஆகும். மாத / காலாண்டு / அரை ஆண்டு திட்டங்களும் கிடைக்கின்றன. ZEE5 கிளப் என்பது OTT தொலைக்காட்சி பொழுதுபோக்கு தொகுப்பாகும், இது தொலைக்காட்சியில் ஒளிபரப்பப்படுவதற்கு முன்பு தொலைக்காட்சி நிகழ்ச்சிகளுக்கு பிரத்யேக அணுகலை வழங்குகிறது. ZEE5 மற்றும் இது 1000 க்கும் மேற்பட்ட திரைப்படங்கள், ZEE ஜிண்டகி நிகழ்ச்சிகள் மற்றும் 90 க்கும் மேற்பட்ட லைவ் டிவி சேனல்களை வழங்குகிறது.
# ஜீ5

## நெட்வொர்க்

இந்த சேவை அமெரிக்காவைத் தவிர எல்லா இடங்களிலும் தொடங்கப்பட்டுள்ளது, ஏனெனில் ஒப்பந்தத்தில் டிஷ் நெட்வொர்க்கின் பிரிவு ZEE செயற்கைக்கோள் வழங்குநருடன் உள்ளது, இது நாட்டின் இந்திய சேனல்களின் முக்கிய வழங்குநராகும். ZEE5 ஆட் சூட்டை அறிமுகப்படுத்தியுள்ளது, இது விளம்பர வால்ட், ஆம்ப்ளி 5, பிளே 5 மற்றும் விஷ்பாக்ஸ் ஆகியவற்றைக் கொண்டுள்ளது.  
ஜீ 5 வோடபோன் ப்ளே ( வோடபோன் ஐடியாவின் ஸ்ட்ரீமிங் சேவை) மற்றும் ஏர்டெல் எக்ஸ்ஸ்ட்ரீம் ( பாரதி ஏர்டெல்லின் ஸ்ட்ரீமிங் சேவை) ஆகியவற்றிலும் இலவசமாகக் கிடைக்கிறது. வோடபோன் ஐடியா ஜீ 5 இல் சேர்ந்து ஜீ 5 தியேட்டர் என்று அழைக்கப்படும் ஒரு புதிய சேனலை உருவாக்கியது, இது வோடபோன் நாடகம் மற்றும் ஐடியா மொபைல் மற்றும் டிவி பயன்பாட்டில் பிரத்தியேகமாகக் கிடைக்கும் ஜீ 5 இன் அசல் திரைப்படங்கள் மற்றும் நிகழ்ச்சிகளை ஒளிபரப்பியது.
# ஜீ5

## உள்ளடக்கம்

2018 ஆம் ஆண்டில், ZEE5 அதன் தற்போதைய திரைப்படங்களின் பட்டியலுடன் தொடங்கப்பட்டது, மேலும் ஒரே நேரத்தில் அசல் நிகழ்ச்சிகளான அமெரிக்கா மாப்பிள்ளை, லைஃப் சாஹி ஹை மற்றும் கரேன்ஜித் கவுர் - தி அன்டோல்ட் ஸ்டோரி ஆஃப் சன்னி லியோன் ஆகியவை பார்வையாளர்களிடையே உடனடி வெற்றியைப் பெற்றன, நிறுவனம் மேலும் அசல் நிகழ்ச்சிகளைத் தயாரித்து வந்தது.  
'குனிடாரி ஆஹே தித்தே' என்ற மராத்தி மொழி நாடகத்திலிருந்து தழுவி எடுக்கப்பட்ட வில் - இந்தி நாடகம் ZEE5 இல் கிடைக்கிறது. இடம்பெறும் - ஷர்மிளா ராஜராம் ஷிண்டே, ஸ்ரீஸ்வரா, அனில் சரஞ்சீத், அஞ்சும் சர்மா, நம்யா சக்சேனா, பவன் சோப்ரா, பிரிஜேந்திர கலா, விக்ரம் கொச்சார். இயக்கியது - அகிலேஷ் ஜெய்ஸ்வால், மற்றும் ஐரிஸ் புரொடக்ஷன்ஸ் தயாரித்தது.
# ஜீ5

## மொபைல் பயன்பாடு

மேடையில் அனைத்து தளங்களில் ஒரு மொபைல் பயன்பாட்டை வழங்குகிறது, அது Applicaster போன்ற உலகளாவிய தொழில்நுட்ப பெருநிறுவனங்கள் செயல்படுத்தி வந்துள்ளது Lotame, Talamoos மற்றும் AI வீடியோ மேம்பாடு தொடக்க Minute.ly மேம்படுத்தப்பட்ட வழங்க UI / UX மற்றும் மேம்படுத்தலாம் பயன்பாட்டு செயல்திறன்.
# நியூஸ் ஜெ

**நியூஸ் ஜெ** என்பது தமிழ் மொழியில் இயங்கும் 24 மணி நேர செய்தி வழங்கும் தொலைக்காட்சி சேவை ஆகும். இந்த அலைவரிசை தமிழ்நாட்டின் அரசியல் கட்சிகளில் ஒன்றான அஇஅதிமுக கட்சியின் அதிகாரப்பூர்வ செய்தி அலைவரிசையாக நவம்பர் 14, 2018 ஆம் ஆண்டு முதல் சென்னையை தலைமையிடமாகக் கொண்டு இயங்கி வருகின்றது. இது மறைந்த அஇஅதிமுக தலைவரான ஜெ. ஜெயலலிதாவின் 'ஜெ' என்ற பெயரை வைத்து உருவாக்கப்பட்டது.
# நியூஸ் ஜெ

## உரிமையாளர்கள்

நியூஸ் ஜெ குழுமத்தின் நிருவாக இயக்குநர் சி.வி ராதா கிருஷ்ணன், துணைத்தலைவர் எஸ். தினேஷ்குமார், தொலைக்காட்சியின் மற்றொரு இயக்குநர் விவேக் அன்பரசன் மற்றும் கே.குபேந்திரன் ஆவார்கள்.
# டான்ஸ் ஜோடி டான்ஸ்

**டான்ஸ் ஜோடி டான்ஸ்** என்பது 17 நவம்பர் 2016 முதல் ஜீ தமிழ் தொலைக்காட்சியில் ஒளிபரப்பான நடன போட்டி தொலைக்காட்சி நிகழ்ச்சி ஆகும். இதுவரையிலும் மூன்று பருவங்காள ஒளிபரப்பான இந்த நிகழ்ச்சியின் பருவங்களை தீபக் தினகர் என்பவர் தொகுத்து வழங்கியுள்ளார். இவருடன் மூன்றாம் பருவத்தை பேர்லே மானே மற்றும் அஞ்சனா அகியோரும் இணைத்து வழங்கியுள்ளனர்.
# டான்ஸ் ஜோடி டான்ஸ்

## விவரம்

இந்த நிகழ்ச்சி சின்னத்திரை நட்சத்திரங்களுடன் வெவ்வேறு குடும்ப சூழ்நிலையில் இருக்கும் போட்டியாளர்கள் ஜோடி சேர்ந்து நடனமாடி அவர்களின் நடனத் திறமையை வெளிக்காட்டும் ஒரு நிகழ்ச்சி ஆகும்.
# டான்ஸ் ஜோடி டான்ஸ்

## நிகழ்ச்சியின் பருவங்கள்

| முதல் ஒளிபரப்பு | இறுதி ஒளிபரப்பு |  |
| --- | --- | --- |
| **1** | 41 | சனி - ஞாயிறு
இரவு 8:30 மணிக்கு |
| **2** | 51 | சனி - ஞாயிறு
இரவு 8:30 மணிக்கு |
| **3** | 31 | சனி - ஞாயிறு
மாலை 6:30 மணிக்கு |
# டான்ஸ் ஜோடி டான்ஸ்

## பருவங்கள்

### பருவம் 1

இந்த நிகழ்ச்சியின் முதல் பருவம் 17 செப்டம்பர் 2016 முதல் 4 பெப்ரவரி 2017 ஆம் ஆண்டு வரை சனி மற்றும் ஞாயிற்றுக்கிழமை இரவு 8:30 மணிக்கு ஒளிபரப்பாகி, 41 அத்தியாயங்களுடன் நிறைவு பெற்றது. இந்த நிகழ்ச்சியை தீபக் தினகர் என்பவர் தொகுத்து வழங்க, சினேகா, சுதா சந்திரன் மற்றும் கௌதமி ஆகியோர் நடுவர்களாக இருந்தனர்.
# டான்ஸ் ஜோடி டான்ஸ்

## பருவங்கள்

### வெற்றியாளர்கள்

இந்த நிகழ்ச்சியின் இறுதி போட்டி 27 ஜனவரி 2017 அன்று சென்னையில் நேரு அரங்கில் நடைபெற்றது. இதில் 5 ஜோடிகள் கலந்து கொண்டனர்.
- மிஷா கோஷல் & ஜீவன் - வெற்றியாளர்கள்
- யுதன் பாலாஜி & நான்சி - இரண்டாம் வெற்றியாளர்
- ராகவ் & ரேஷ்மா - மூன்றாம் வெற்றியாளர்
- பிரியங்கா & அருண் - நான்காம் வெற்றியாளர்
- நந்தினி & யோகேஷ் - இறுதி போட்டியாளர்
# டான்ஸ் ஜோடி டான்ஸ்

## பருவங்கள்

### போட்டியாளர்கள்

இந்த நிகழ்ச்சியில் 12 போட்டியாளர்கள் பங்குபெற்றனர். இதில் பெரும்பாலும் தொலைக்காட்ச்சி நடிகைகள் போட்டியாளர்கள் ஜோடி சேர்ந்து நடனம் ஆடினார்கள்.  
| # | பிரபலங்கள் | துறை | ஜோடி |
| --- | --- | --- | --- |
| 1 | சாய் பிரியங்கா ரூத் | நடிகை, வடிவழகி | அருண் ஜாக்சன் |
| 2 | ராகவ் | நடிகர், நடனக்கலைஞ்சர் | ரேஷ்மா |
| 3 | அனுயா பகவத் | நடிகை | நவீன் |
| 4 | அபிராமி (1-6)
சுவேதா (7) | வடிவழக்கி, நடனக்கலைஞர் | கதிர் |
| 5 | நந்தினி | நடிகை | யோகேஷ் |
| 6 | மிஷா கோஷல் | நடிகை | ஜீவன் |
| 7 | சித்ரா | நடிகை | அறிவழகன் |
| 8 | சாண்ட்ரா ஆமி | நடிகை | நாஷ் |
| 9 | சஞ்சனா சிங் | நடிகை | விகாஸ் |
| 10 | மதன் | நடிகர் | அஸ்வினி |
| 11 | சித்தார்த் குமார் | நடிகர் | அர்ச்சனா |
| 12 | யுதன் பாலாஜி | நடிகர் | நான்சி |
# டான்ஸ் ஜோடி டான்ஸ்

## பருவங்கள்

### பருவம் 2

இந்த நிகழ்ச்சியின் இரண்டாம் பருவம் 2 திசம்பர் 2017 முதல் 27 மே 2018 ஆம் ஆண்டு வரை சனி மற்றும் ஞாயிற்றுக்கிழமை இரவு 8:30 மணிக்கு ஒளிபரப்பாகி, 51 அத்தியாயங்களுடன் நிறைவு பெற்றது. நடிகைகள் சினேகா, பிரியாமணி மற்றும் கௌதமி ஆகியோர் நடுவர்களாக இருந்தனர். தீபக் தினகர் என்பவர் நிகழ்ச்சியை தொகுத்து வழங்கினார். இந்த பருவத்தின் வெற்றியாளர்கள் ரூத் மற்றும் ரினீஷ் ராஜ் ஆவார்கள்.
# டான்ஸ் ஜோடி டான்ஸ்

## பருவங்கள்

### பருவம் 3

இந்த நிகழ்ச்சியின் மூன்றாம் பருவம் 16 நவம்பர் 2019 முதல் சனி மற்றும் ஞாயிறு மாலை 6:30 மணிக்கு ஒளிபரப்பாகி, 29 பெப்ரவரி 2020 அன்று கொரோனா வைரசு தொற்று நோய்காரணமாக இடை நிறுத்தம் செய்யப்பட்டது. முந்தைய பகுதிகளில் நடுவராக இருந்த நடிகை சினேகா இந்த பகுதியிலும் தொடர்கிறார் இவருடன் நடிகைகள் பிரியா ராமன் மற்றும் பூஜா ஆகியோர் நடுவர்களாக இருந்தனர். புதுமுக தொகுப்பாளினி பேர்லே மானே என்பவர் தொகுப்பாளர் தீபக் தினகர் இணைந்து இந்த நடன நிகழ்ச்சியை தொகுத்து வழங்கினார்.
# சிமெண்ட் சுரப்பிகள்

**சிமெண்ட் சுரப்பிகள்** (cement glands) அகந்தோசெபாலவில் காணப்படும் சிறு உறுப்பாகும். இந்த உறுப்பானது பெண் இனப்பெருக்க உறுப்புடன் தொடர்புடையது. இந்த உறுப்பில் பசை போன்ற பொருளானது சுரக்கப்படுகிறது. இந்த பசையினைப் பயன்படுத்தி பெண் உயிரியானது கலவிக்குப்பின் கலவி உறுப்பின் பின் பகுதியினைத் தற்காலிகமாக மூடிவிடும்.
# நகபானர்

மற்றும் கரோஷ்டி எழுத்துமுறையில, வெள்ளி நாணயத்தில் சத்ரபதி நகபானர் என பெயர் பொறிக்கப்பட்டுள்ளது]]  
**நகபானர்** (**Nahapana**) *Na-ha-pā-na*, மேற்கு இந்தியாவை ஆண்ட இந்தோ சிதிய குல வழித்தோன்றலின் மேற்கு சத்திரபதி வம்ச மன்னர் ஆவார். நகபானர் மேற்கிந்தியாவை கிபி முதல் அல்லது இரண்டாவது நூற்றாண்டில் ஆட்சி செய்தார் என்பதை இவர் வெளியிட்ட வெள்ளி நாணயங்கள் மூலம் அறியப்படுகிறது. இவர் மன்னர் பூமகாவின் மகன் ஆவார். இவர் தற்கால மகாராட்டிரா மாநிலத்தில் பௌத்த துறவிகளுக்காக கர்லா குகைகள், மன்மோடி குகைகள், நாசிக் குகைகள் மற்றும் பாஜா குகைகள் நிறுவினார்.  
சைத்தியம்}}
|-
|}
# நகபானர்

## இதனையும் காண்க

- மேற்கு சத்ரபதிகள்
- இந்தோ சிதியன் பேரரசு
# தேசியக் கல்விக் கொள்கை 2020

**தேசியக் கல்விக் கொள்கை 2020** (NEP 2020) இந்திய மத்திய அமைச்சரவையால் 2020 சூலை 29 அன்று ஒப்புதலளிக்கப்பட்டது. இக்கல்விக் கொள்கை, இந்தியாவின் புதிய கல்வி முறையின் தொலைநோக்கினைக் கோடிட்டுக் காட்டுகிறது. இந்த புதிய கொள்கை முந்தைய தேசியக் கல்விக் கொள்கைக்கு (1986) மாற்றாக நடைமுறைக்கு வருகிறது. இந்தக் கொள்கை தொடக்கக் கல்வி தொடங்கி உயர் கல்வி வரைக்குமான விரிவான மற்றும் முழுமையான வடிவமைப்பாகும். மேலும் இந்தக் கல்விக் கொள்கை கிராமப்புற மற்றும் நகர்ப்புற இந்தியாவில் கல்வியோடு இணைந்த தொழிற்பயிற்சியையும் முன் வைக்கிறது. இந்தக் கல்விக் கொள்கை 2030ஆம் ஆண்டிற்குள் இந்தியாவின் கல்வி முறையை மாற்றுவதை நோக்கமாகக் கொண்டுள்ளது. இக்கொள்கையின்படி, 2025ஆம் ஆண்டு முதல் தானியங்கி நிரந்தர கல்விக் கணக்குப் பதிவேடு மூலம் மாணவ மாணவிகளுக்கு 12 இலக்க எண்கள் கொண்ட நிரந்தர அடையாள அட்டை வழங்கப்படுகிறது.  
கொள்கை வெளியான சிறிது நேரத்திலேயே, எந்தவொரு குறிப்பிட்ட மொழியையும் படிக்க யாரும் கட்டாயப்படுத்தப்படமாட்டார்கள் என்றும், கற்பித்தல் ஊடகம் ஆங்கிலத்திலிருந்து எந்த பிராந்திய மொழிக்கும் மாற்றப்படாது என்றும் அரசாங்கம் தெளிவுபடுத்தியது. தேசிய கல்விக் கொள்கையில் உள்ள மொழிக்கொள்கை இயற்கையில் ஒரு பரந்த *வழிகாட்டுதலும்* *ஆலோசனையும்* ஆகும். இதனை செயல்படுத்துவது குறித்து மாநிலங்கள், நிறுவனங்கள் மற்றும் பள்ளிகள் முடிவு செய்ய வேண்டும். இந்தியாவில் கல்வி என்பது மாநில மற்றும் மத்திய அரசுகளின் ஒருங்கியல் அதிகாரப் பட்டியலில் உள்ள ஒன்றாகும்.
# தேசியக் கல்விக் கொள்கை 2020

## பின்னணி

தேசிய கல்விக் கொள்கை 2020 ஆனது 1986 ஆம் ஆண்டு தேசிய கல்விக் கொள்கைக்கு மாற்றாக அமைந்துள்ளது.
# தேசியக் கல்விக் கொள்கை 2020

## தொலைநோக்கு

2020 தேசிய கல்வி கொள்கையின் தொலைநோக்கு:
# தேசியக் கல்விக் கொள்கை 2020

## ஏற்பாடுகள்

தேசிய கல்விக்கொள்கை 2020 இந்தியாவின் கல்விக் கொள்கையில் பல மாற்றங்களைச் செய்கிறது. கல்விக்கான மாநில செலவினங்களை மொத்த உள்நாட்டு உற்பத்தியில் சுமார் 4% முதல் 6% வரை விரைவில் உயர்த்துவதை இது நோக்கமாகக் கொண்டுள்ளது.  
மாற்றங்கள் மற்றும் நோக்கங்கள்:
# தேசியக் கல்விக் கொள்கை 2020

## ஏற்பாடுகள்

### மொழிகள்

இந்தக் கல்விக்கொள்கை தாய்மொழி மற்றும் பிராந்திய மொழிகளின் முக்கியத்துவத்தை முன் வைக்கிறது; 5 ஆம் வகுப்பு வரையிலும் அல்லது அதற்குப் பின்னாலும் கூட கற்பித்தல் மொழியாக தாய்மொழி இருக்க வேண்டும். சமஸ்கிருதம் மற்றும் வெளிநாட்டு மொழிகளுக்கும் முக்கியத்துவம் அளிக்கப்படும். மாணவர்களுக்கு எந்த ஒரு மொழியும் திணிக்கப்படாது என்றும் கொள்கை கூறுகிறது.  
கொள்கை வெளியான சிறிது நேரத்திலேயே, தேசியக் கல்விக் கொள்கையில் உள்ள மொழிக்கொள்கை ஒரு பரந்த *வழிகாட்டுதலாகும்* என்று அரசாங்கம் தெளிவுபடுத்தியது; மற்றும் அதை செயல்படுத்துவது தொடர்பாக மாநிலங்கள், நிறுவனங்கள் மற்றும் பள்ளிகள் தான் தீர்மானிக்க வேண்டும். 2021 ஆம் ஆண்டில் தேசிய பாடத்திட்ட கட்டமைப்பில் ஒரு விரிவான மொழி உத்தி வெளியிடப்படும். 60 ஆண்டுகளுக்கு முன்பே இத்தகைய மொழிக்கொள்கையை சர்தார் படேல் வித்யாலயா போன்ற நிறுவனங்கள் ஏற்கனவே இருந்தன என்பதும் குறிப்பிடத்தக்கதாகும். 1986 ஆம் ஆண்டின் தேசிய கல்விக் கொள்கை மற்றும் கல்வி உரிமைச் சட்டம், 2009 ஆகிய இரண்டுமே தாய்மொழியின் பயன்பாட்டை ஊக்குவிப்பதை ஒரு வழிகாட்டு நடைமுறையாகக் கொண்டிருந்தன.
# தேசியக் கல்விக் கொள்கை 2020

## ஏற்பாடுகள்

### பள்ளிக் கல்வி

- " 10 + 2 " அமைப்பு " 5 + 3 + 3 + 4 " மாதிரியால் மாற்றப்படும். இது பின்வருமாறு செயல்படுத்தப்படும்:
- அடித்தள நிலை: இது மேலும் இரண்டு பகுதிகளாகப் பிரிக்கப்பட்டுள்ளது: 3 ஆண்டு பாலர் பள்ளி அல்லது *அங்கன்வாடி*, அதைத் தொடர்ந்து ஆரம்ப பள்ளியில் 1 மற்றும் 2 வகுப்புகள். இது 3-8 வயதுடைய குழந்தைகளை உள்ளடக்கும். கல்வியின் கவனம் செயல்பாடு சார்ந்த கற்றலில் இருக்கும்.
- தயாரிப்பு நிலை: 3 முதல் 5 வகுப்புகள், இது 8-11 வயதுடையவர்களை உள்ளடக்கும். இது படிப்படியாக பேசுவது, வாசித்தல், எழுதுதல், உடற்கல்வி, மொழிகள், கலை, அறிவியல் மற்றும் கணிதம் போன்ற பாடங்களை அறிமுகப்படுத்தும்.
- நடுத்தர நிலை: 6 முதல் 8 வகுப்புகள், 11 முதல் 14 வயது வரையிலான குழந்தைகளை உள்ளடக்கியது. இது கணிதம், அறிவியல், சமூக அறிவியல், கலை மற்றும் மனிதநேயம் ஆகிய பாடங்களில் மாணவர்களுக்கு மிகவும் சுருக்கமான கருத்துக்களை அறிமுகப்படுத்தும்.
- இரண்டாம் நிலை: 9 முதல் 12 வரையிலான வகுப்புகள், 14-19 வயதுடையவர்கள். இது மீண்டும் இரண்டு பகுதிகளாகப் பிரிக்கப்பட்டுள்ளது: 9 மற்றும் 10 வகுப்புகள் முதல் கட்டத்தை உள்ளடக்கியது, 11 மற்றும் 12 வகுப்புகள் இரண்டாம் கட்டத்தை உள்ளடக்கியது. இந்த 4 ஆண்டு படிப்பானது ஆழமான மற்றும் விமர்சன சிந்தனையுடன் இணைந்து பலதரப்பட்ட படிப்பை ஊக்குவிக்கும் நோக்கம் கொண்டது. பாடங்களைத் தேர்வு செய்வதற்கு பல விதமான விருப்ப வாய்ப்புகள் வழங்கப்படும்.  
- ஒவ்வொரு கல்வியாண்டிலும் நடைபெறும் தேர்வுகளுக்கு பதிலாக, பள்ளி மாணவர்கள் 3, 5 மற்றும் 8 வகுப்புகளில் மூன்று தேர்வுகளை மட்டுமே எதிர்கொள்வார்கள்.  
- வாரிய தேர்வுகள் 10 மற்றும் 12 வகுப்புகளுக்கு தொடர்ந்து நடத்தப்படும், ஆனால் அவை மறு வடிவமைக்கப்படும். இதற்கான தரநிலைகள் பரக் என்ற மதிப்பீட்டு அமைப்பால் நிறுவப்படும். அவற்றை எளிதாக்குவதற்கு, இந்தத் தேர்வுகள் வருடத்திற்கு இரண்டு முறை நடத்தப்படும், மாணவர்கள் தேர்ச்சி பெறுவதற்கு இரண்டு முயற்சிகள் வரை வாய்ப்பு வழங்கப்படும். தேர்வில் இரண்டு பகுதிகள் இருக்கும், அதாவது கொள்குறி வகை மற்றும் விளக்கமாக பதில் எழுதும் வகை ஆகிய வகைகளைக் கொண்டிருக்கும்.  
- இந்த புதிய கல்விக்கொள்கையானது மாணவர்களுக்கு கலைத்திட்ட சுமையினைக் குறைப்பதனையும் அதே நேரத்தில் பல்துறை அறிவைப் பெறுவதையும், பல்மொழி அறிவைப் பெறுவதையும் குறிக்கோளாகக் கொண்டிருக்கிறது. உதாரணமாக, இயற்பியலையும், ஆடை வடிவமைப்பையும் சேர்ந்து கற்க விரும்பும் (அல்லது) வேதியியலுடன் அடுமனைத் தொழில் சார்ந்த படிப்பையும் தொடர ஆசைப்படும் மாணவர்களுக்கு அவ்வாறு படிக்க அனுமதிக்கப்படுவர். மாணவர்களின் முன்னேற்ற அறிக்கையானது முழுமையானதாக, அதாவது மாணவனின் பல்வேறுபட்ட திறன்களையும் குறித்த தகவல்களை அளிப்பதாக இருக்கும்.  
- இலவச மதிய உணவுத் திட்டம் காலை உணவும் அளிக்கும் வகையில் விரிவுபடுத்தப்படும். மாணவர்களின் நலத்தில் கூடுதல் கவனம் செலுத்தப்படும். குறிப்பாக, மாணவர்களின் மன நலத்தின் மீது உளவியல் ஆலோசகர்கள் மற்றும் சமூக நலப்பணியாளர்கள் ஆகியோரை பயன்படுத்திக் கொள்வதன் மூலம் கூடுதல் கவனம் செலுத்தப்படும்.
# தேசியக் கல்விக் கொள்கை 2020

## இதனையும் காண்க

- தானியங்கி நிரந்தர கல்விக் கணக்குப் பதிவேடு
# ஜெயின்மேடு ஜெயினக் கோயில்

**ஜெயின்மெடு ஜெயின் கோயில்** (*Jainimedu Jain temple*) என்பது 15 ஆம் நூற்றாண்டய சமண கோயில் ஆகும் &nbsp; இது தென்னிந்தியாவின் கேரளத்தின் பாலக்காடு மாவட்டத்தின் பாலக்காடு மையத்திலிருந்து 3 கி.மீ. தொலைவில் அமைந்துள்ளது இது சமண சமய தீர்த்தங்கரான சந்திரபிரபாவுக்கு அர்ப்பணிக்கப்பட்டுள்ளது.  
பிரபல மலையாள கவிஞரான குமரன் ஆசான், தனது நினைவுச்சின்ன கவிதையான வீணபூவு (விழுந்த மலர்) இங்குள்ள ஒரு சமணர் வீட்டில் எழுதினார். 'ஜெயினமெடு' என்ற இந்த இடத்தின் பெயர் இந்த கோயிலுடன் தொடர்புடையது.
# ஜெயின்மேடு ஜெயினக் கோயில்

## வரலாறு

இந்த ஜெயின கோயிலானது 15 ஆம் நூற்றாண்டில் கர்நாடத்தைச் சேர்ந்த வைர வியாபாரி குடும்பத்தால் கட்டப்பட்டது. இதை இஞ்சனா சாத்துர் என்பவர் உருவாக்கியுள்ளார். கடந்த பல ஆண்டுகளாக இந்த கோயில் பாழடைந்த நிலையில் இருந்தது. இந்த கோயில் 2013 ஆம் ஆண்டில் புதுப்பிக்கப்பட்டு, பஞ்ச கல்யாணக் செய்யப்பட்டது. இந்நிகழ்ச்சியில் பிரபல கேரள சமணரான எம். பி. வீரேந்திர குமார் பேசினார். சடங்குகளுக்கு கனககிரி ஜெயின் மடத்தின் தலைவர் புவனகீர்த்தி பட்டாக்கர சுவாமிகள் தலைமை தாங்கினார்.  
கேரளத்தில் சமண சமயத்தின் இடங்களில் தப்பிப்பிழைத்த சில இடங்களில் இதுவும் ஒன்றாகும்.
# ஜெயின்மேடு ஜெயினக் கோயில்

## விளக்கம்

32 அடி நீளமும் 20 அடி அகலமும் கொண்ட இந்த கோயில் சமண தீர்த்தரங்கரர்கள் மற்றும் யக்ஷினிகளின் உருவங்களைக் கொண்டுள்ளது.
# வளைய எண்கந்தக ஓராக்சைடு

**வளைய எண்கந்தக ஓராக்சைடு** (*Cyclooctasulfur monoxide*) என்பது S<sub>8</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். சைக்ளோ ஆக்டாகந்தக மோனாக்சைடு என்ற பெயரால் இது அழைக்கப்படுகிறது. கந்தக ஆக்சைடு வகைகளில் ஒன்றான இச்சேர்மம் 1972 ஆம் ஆண்டு கண்டுபிடிக்கப்பட்டது.  
வளைய எண்கந்தக ஓராக்சைடும் ஆண்டிமனி பெண்டாகுளோரைடும் சமமோலார் அளவுகளில் சேர்ந்த படிகச் சேர்மத்தைக் கொண்டு (S8O•SbCl5) என்ற கூட்டு வேதிப்பொருளை தயாரிக்கலாம்.
# திருபுரைக்கல் கோயில்

**திருபுரைக்கல் கோயில்** (முழுப்பெயர்: **கச்சனம் குளம் திருப்புரைக்கல் பகவதி கோயில்** ) என்பது இந்திய மாநிலமான, கேரளத்தில் உள்ள பாலக்காடு நகரில் மூத்தன்தராவில் உள்ள ஒரு இந்து கோவிலாகும் . இது கண்ணகி அம்மன் கோயில் என்றும் அழைக்கப்படுகிறது.  
கொடுவாயூரில் மற்றொரு கண்ணகி கோயில் உள்ளது, இது பாலக்காட்டைச் சுற்றியுள்ள அனைத்து கண்ணகி கோயில்களின் மூலமாக உள்ளது